
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Μερική κατάργηση του από 6.5.1966 β.δ/τος «Περί τροποποιή- 
σεως και επεκτάσεως του ρυμοτομικού σχεδίου Χολαργοΰ (Αττι¬ 
κής) εις θέσιν «Κορακοβούνι» και καθορισμού των όρων και πε¬ 


ριορισμών δομήαεως των οικοπέδων αυτού. 1 

Διατήρηση, επισκευή ή ανακατασκευή'αρχιτεκτονικών, καλλιτεχνι¬ 
κών και στατικών στοιχείων διατηρητέων κτιρίων . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων και όρων και περιορισμών δόμησης του οικισμού 

ΚΥΨΕΛΗ του Νομού Ημαθίας. 3 

Καθορισμός ορίων και όρων και περιορισμών δόμησης του οικισμού 
ΤΡ1ΛΟΦΙΑ του Νομού Ημαθίας. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Μερική κατάργηση του από 6.5.1966 β.δ/τος «Περί τροποποιήσεως 
και επεκτάσεως του ρυμοτομικού σχεδίου Χολαργού (Αττικής) εις 
θέσιν «Κορακοβούνι» και καθορισμού των όρων-και περιορισμών δο- 
μήσεως των οικοπέδων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.δ/τος της 17.7.1923 «Περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1 και 3. 

2. Τις διατάξεις του ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

4. Την υπ’ αριθ. Υ. 1291/1987 απόφαση του Πρωθυπουργού «Σύ-’ 
στάση θέσης Αναπληρωτή Υπουργού στα Υπουργεία Εξωτερικών. 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

6. Το από 6.5.1966 β,δ/γμα «Περί τροποποιήσεως και επεκτάσεως 
του ρυμοτομικού σχεδίου Χολαργού (Αττικής) εις θέσιν «Κορακοβούνι» 


και καθορισμού των όρων και περιορισμών δομήσεως αυτού» (ΦΕΚ 

8-1/Δ). 

7. Την υπ’ αριθ. 2330/1980 απόφαση του Δ’ Τμήματος του Συμ¬ 
βουλίου της Επικράτειας, με την οποία ακυρώθηκε ως μη νόμιμα αιτιο¬ 
λογημένη η άρνηση του Υπουργείου να ανακαλέσει το προηγούμενο διά¬ 
ταγμα και παρεπιπτόντως κρίθηκε άκυρο το δίαταγμα αυτό γιατί ενέ¬ 
ταξε περιοχή δάσους στο ρυμοτομικό σχέδιο. 

8. Την υπ’ αριθ. 326/1982 απόφαση του Δ’ Τμήματος του Συμβου¬ 
λίου της Επικράτειας με την οποία ακυρώθηκε η υπ’ αριθ. Γ. 34708/ 
745/8.11.1980 απόφαση του Υπουργού Χωροταξίας, Οικισμού και 
Περιβάλλοντος, με την οποία κυρώθηκε το διάταγμα εφαρμογής και η 
υψομετρική μελέτη του κατά την παραγρ. 6 β.δ/τος. 

9. Την υπ’ αριθ. 2920/1985 απόφαση της ολομέλειας του Συμβου¬ 
λίου της Επικράτειας με την οποία απορρίφθηκε τριτανακοπή κατά της 
προηγούμενης απόφασης του Συμβουλίου της Επικράτειας. 

10. Την υπ’ αριθ. 76/1988 γνωμοδότηση του Συμβουλίου της Επι¬ 
κράτειας. 

Επειδή με το από 6.5.1966 β.δ/γμα παρανόμως επεκτάθηκε το ρυ¬ 
μοτομικό σχέδιο του δήμου Χολαργού στην περιοχή «Κορακοβούνι» η 
οποία αποτελεί σύμφωνα με τα στοιχεία του Υπουργείου Γεωργίας «πε¬ 
ριοχή δάσους», με πρόταση του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Καταργείται το από 6.5.1966 β.δ/γμα (ΦΕΚ 81/Δ) κατά το μέρος 
που επεκτάθηκε το ρυμοτομικό σχέδιο Χολαργού (ν. Αττικής) στη θέση 
«Κορακοβούνι». 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΩΛΗΣ ΠΑΠΑΣΤΕΦΑΝΑΚΙΣ 

- *- 

( 2 ) 

Διατήρηση, επισκευή ή ανακατασκευή αρχιτεκτονικών, καλλιτεχνικών 
και στατικών στοιχείων διατηρητέων κτιρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 4 του άρθρου 32 του ν. 1337/1983 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (ΦΕΚ 33/Α). 

2. Τις διατάξεις της παραγρ. 2. του άρθρου 4 του ν. 1577/ 1985 
«Γενικός Οικοδομικός Κανονισμός» (ΦΕΚ 210/Α). 

3„ Τις υπ' αριθ. 1097/1987, 1099/1987 αποφάσεις της Ολομέ¬ 
λειας του Συμβουλίου της Επικράτειας. 

4. Την υπ' αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος - Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ' αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 

549/Β). 

6. Την υπ’ αριθ. 164/1988 γνωμοδότηση του Συμβουλίου της Επι¬ 
κράτειας. με πρότασή του Αναπληρωτή Υπουργού Περιβάλλοντος, Χω¬ 
ροταξίας και Δημοσίιον Έργων, αποφασίζουμε: 

Άρθρο 1 

1. Σε περίπτωση καταστροφής ή αλλοίωσης των αρχιτεκτονικών και 
καλλιτεχνικών στοιχείων διατηρητέων κτιρίων της παραγρ. 2 τους άρ¬ 
θρου 4 του ν. 1577/1985 καθώς και των κτιρίων που βρίσκονται σε 
παραδοσιακούς οικισμούς κατά την παράγραφο 1 του ίδιου άρθρου, η 
αρμόδια Πολεοδομική Υπηρεσία ή ο δήμος ή η κοινότητα, εφόσον τα 
παραπάνω κτίρια δεν ανήκουν κατά πλήρη κυριότητα στο δημόσιο ή σε 
νομικό πρόσωπο δημοσίου δικαίου, τάσσει εύλογη προθεσμία στον υπό¬ 
χρεο για την έναρξη και λήξη των εργασιών για την ανακατασκευή 
τους. 

Σε περίπτωση καταστροφής των στατικών στοιχείων των παραπάνω 
κτιρίων, τα αρμόδια, σύμφωνα με τις διατάξεις περί επικινδύνων οικο¬ 
δομών. όργανα τάσσουν εύλογη επίσης προθεσμία για την έναρξη και 
λήξη εργασιών υποστήλωσης και αντιστήριξης των κτιρίων ώστε να αρ¬ 
θεί ο κίνδυνος. 

2. Κάθε εργασία για την ανακατασκευή των στοιχείων της προηγού¬ 
μενης παραγράφου, γίνεται σύμφωνα με τις υποδείξεις της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.), η οποία σε πε¬ 
ρίπτωση επικινδύνων οικοδομών αποφαίνεται μέσα σε πέντε εργάσιμες 
ημέρες. 

3. Σε περίπτωση που οι υπόχρεοι δεν αρχίσουν τις εργασίες αποκατά¬ 
στασης του κτιρίου ή αρχίσουν τις εργασίες αποκατάστασης αλλά δεν τις 
περατώσουν μέσα στις προθεσμίες που τους έχουν ταχθεί, επιβάλλονται 
οι κυρώσεις του άρθρου 5 του παρόντος και ταυτόχρονα η πολεοδομική 
υπηρεσία ή ο δήμος ή η κοινότητα μπορεί να χορηγήσουν νέα προθεσμία 
για την αποπεράτωση των εργασιών. 

4. Αν παρέλθουν άπρακτες οι προθεσμίες των παραγρ. 1 και 3, μπο¬ 
ρεί το δημόσιο ή ο δήμος ή η κοινότητα να αναλάβουν την εκτέλεση των 
εργασιών που απαιτούνται, καταλογίζοντας όλη ή μέρος της σχετικής 
δαπάνης σε βάρος των υποχρέων. 

Άρθρο 2 

1. Για κτίρια των οποίων οι ιδιοκτήτες είναι άγνωστοι ή διαμένουν σε 
άγνωστη διεύθυνση, η κοινοποίηση των σχετικών με την αποκατάσταση 
του κτιρίου εγγράφων γίνεται από την αστυνομική αρχή στο νόμιμο 
πληρεξούσιό τους ή σε κάποιον συγγενή ή σ' άυτόν που με οποιαδήποτε 
σχέση κατοικεί ή διαμένει στο κτίριο ή επιδίδονται στον Εισαγγελέα 
Πρωτοδικών της περιφέρειας του τόπου που βρίσκεται το ακίνητο, με 
παραγγελία του οποίου δημοσιεύονται σε δύο ημερήσιες εφημερίδες.· 
Όταν περάσει άπρακτη η εύλογη προθεσμία που έχει ταχθεί σύμφωνα 
με το άρθρο 1 παράγρ. 1 και 3 θυροκολλούνται τα πιά πάνω έγγραφα, 
στο ακίνητο με φροντίδα της .Αστυνομικής Αρχής της περιοχής, σε προ¬ 
θεσμία που ορίζεται από την αρμόδια Πολεοδομική Υπηρεσία ή το δήμο 
ή κοινότητα. Για τη θυροκόλληση συντάσσεται σχετική πράξη. Στη συ¬ 
νέχεια δημοσιεύεται επί δύο συνεχείς ημέρες σε δύο ημερήσιες εφημερί¬ 
δες και μία τοπική που εκδίδεται τουλάχιστον ανά δεκαπενθήμερο, αντί¬ 
γραφο της πράξεως σχετικά με την επέμβαση του δημοσίου, δήμου ή 
κοινότητας για την αποκατάσταση του κτιρίου. Η παραπάνω επέμβαση 
μπορεί ν αρχίσει μετά εικοσαήμερο από την ολοκλήρωση των πιό πάνω 
διαδικασιών. 

2. Εάν διαπιστωθεί ότι το κτίριο έχει άμεση ανάγκη υποστήλωσης, 
το παραπάνω αντίγραφο πράξεως θυροκολλείται και μετά τρεις ημέρες 
χωρίς να προηγηθεί άλλη διαδικασία κοινοποίησης, μπορούν να αρχί¬ 
σουν οι απαιτούμενες εργασίες με επιμέλεια του δημοσίου ή του δήμου ή 
της κοινότητας. 

Άρθρο 3 

1. Για τη χορήγηση οικοδομικής άδειας επισκευής ή ανακατασκευής 
' κτιρίων που έχουν χάρακ,τηρισθεί διατηρητέα, σύμφωνα με την παρά¬ 


γραφο 2 του άρθρου 4 του ν. 1577/1985 ο ενδιαφερόμενος προσκομί¬ 
ζει στην οικεία Πολεοδομική Υπηρεσία μαζί με τα σχετικά δικαιολογη- 
τικά της μελέτης του και έγχρωμες φωτογραφίες όλων των όψεων του 
κτιρίου, καθώς και φωτογραφίες εσωτερικών χώρων, όπου υπάρχει αρ¬ 
χιτεκτονικό ενδιαφέρον. 

2. Από την έναρξη των οικοδομικών εργασιών και μέχρι αποπερατώ- 
σεως της επισκευής ή της ανακατασκευής, εκτός από τους ελέγχους που 
γίνονται στις φάσεις που προβλέπονται από το από 3.9.1983 π.δ/γμα 
(ΦΕΚ 394/Δ), δύναται κατά την κρίση της Υπηρεσίας που χορηγεί την 
άδεια, ανάλογα με το είδος και την έκταση της επισκευής ή ανακατα- 
ακευής του κτιρίου, να-ελέγχονται οι εργασίες και σε άλλες φάσεις. 

3. Στις παραπάνω οριζόμενες φάσεις που αναγράφονται στο έντυπο 
της οικοδομικής άδειας, οι ιδιοκτήτες των κτιρίων είναι υποχρεωμένοι 
να ζητήσουν τον έλεγχο. 

Σε περίπτωση παράβασης των διατάξεων του προηγουμένου εδαφίου 
ή των εγκεκριμένων σχεδίων της οικοδομικής άδειας επιβάλλονται κυ¬ 
ρώσεις σύμφωνα με την παράγραφο 1 του άρθρου 5. . 

Άρθρο 4 

1. Οι ιδιοκτήτες ή οι νομείς των κτιρίων του άρθρου 1 του παρόντος 
επωμίζονται τις δαπάνες για την επισκευή ή ανακατασκευή των στατι¬ 
κών, αρχιτεκτονικών και καλλιτεχνικών στοιχείων τους και οφείλουν με 
ίδια μέσα, ύστερα από έγκριση της αρμόδιας αρχής μετά από γνώμη 
της ΕΠΑΕ εκδιδόμένης κατά τη νόμιμη διαδικασία, να προβαίνουν στις 
αναγκαίες επισκευές ή ανακατασκευές. 

2. Αν οι πιό πάνω υπόχρεοι αδρανούν, κωλυσιεργούν, καθυστερούν ή 
αδυνατούν να προβούν στις σχετικές εργασίες, τις εργασίες αυτές μπορεί 
να τις εκτελέσει το δημόσιο ή ο οικείος Ο.Τ.Α. υπό τις προϋποθέσεις του 
άρθρου 1 του παρόντος, καταλογίζοντας κατ' αρχήν τις σχετικές δαπά¬ 
νες σε βάρος των υποχρέων. 

3. Στην περίπτωση που η δαπάνη της επισκευής ή ανακατασκευής 
υπερβαίνει ορισμένα εύλογα όρια που καθορίζονται από τη σχέση δαπά¬ 
νης και προσόδου από την εκμετάλλευση του ακινήτου, τότε, εφόσον η 
φθορά δεν προήλθε από σκόπιμη ενέργεια του ιδιοκτήτη, υποχρεούται το 
Δημόσιο ή ο οικείος Ο.Τ.Α. να αναλάβει το σύνολο ή μέρος της δαπάνης 
αυτής στο μέτρο που υπερβαίνει τα πιο πάνω όρια, ιδίως δε: 

α) Σε περίπτωση μη πραγματοποίησης επαρκών εισοδημάτων από 
την εκμετάλλευση του κτιρίου. Ως εισόδημα δε λογίζεται και το τε¬ 
κμαρτό εισόδημα από ιδιοκατοίκηση ή ιδιόχρηση, έστω και αν το κτίριο 
παραμένει κενό και δεν χρησιμοποιείται: 

β) Στην ύπαρξη διαφωνιών κάθε μορφής ανάμεσα στους συγκυρίους 
ή συνομείς που οδηγούν στην αδυναμία οικονομικής εκμετάλλευσης του 
ακινήτου. 

4. Η διαπίστωση για τη συνδρομή των πιο πάνω προϋποθέσεων γίνε¬ 
ται από το φορέα που θα αναλάβει τη δαπάνη, ο οποίος λαμβάνει κυρίως 
υπόψη στοιχεία εκτίμησης της οικείας οικονομικής εφορίας σχετικά με 
την αξία του οικοπέδου και τα έσοδα από την εκμετάλλευση και ειδικό¬ 
τερα αν η απόδοση του επισκευαζομένου ή ανακατασκευαζομένου δια¬ 
τηρητέου κτιρίου (ετήσια έσοδα προς δαπάνες επισκευής ή ανακατα¬ 
σκευής, συν αξία οικοπέδου που αντιστοιχεί στο κτίριο) είναι η μικρό¬ 
τερη από την απόδοση που θα είχε αν κατασκευάζετο νέο κτίριο συνολι¬ 
κής επιφάνειας ίσης προς το διατηρητέο (ετήσια έσοδα προς δαπάνες 
ανέγερσης νέας οικοδομής, συν αξία οικοπέδου που αντιστοιχεί στο κτί- 
ριο). 

Οι δαπάνες για την ανέγερση της πιο πάνω νέας οικοδομής προϋπο- 
. λογίζονται από την οικεία πολεοδομική υπηρεσία. 

5. Το ποσοστό συμμετοχής του Δημοσίου ή των Ο.Τ.Α. στη δαπάνη 
αποκατάστασης του κτιρίου καθορίζεται με απόφαση είτε του Υπουργού 
αν η σχετική δαπάνη βαρύνει τον προϋπολογισμό του Υπουργείου είτε 
με απόφαση του Νομάρχη αν η σχετική δαπάνη βαρύνει τον νομαρχιακό 
προϋπολογισμό είτε με απόφαση του δημοτικού ή του κοινοτικού συμ¬ 
βουλίου αν η σχετική δαπάνη βαρύνει τον δήμο ή την κοινότητα. Με την 
ίδια απόφαση μπορεί να γίνεται επιμερισμός της καταβολής της δαπά¬ 
νης που αναλογεί στην υπόχρεο, σε μηνιαίες δόσεις, χωρίς όμως το ποσό 
που καταβάλλεται κατ’ έτος να υπολείπεται του εξήντα τοις εκατό 
(60%) των ετησίων προσόδων από την εκμετάλλευση του κτιρίου ή από 
το ανάλογο ποσοστό που αντιστοιχεί στην ιδιοκατοίκηση, σύμφωνα με 
βεβαίωση της Οικονομικής Εφορίας της περιοχής. Η καταβολή κατά 
δόσεις επιβαρύνεται με επιτόκιο ίσο με αυτό των δανείων που παρέχο¬ 
νται από την Κτηματική Τράπεζα για επισκευή διατηρητέων κτιρίων. 

6. Η καταβολή της δαπάνης γίνεται μετά την έναρξη της ιδιοκατοί¬ 
κησης ή της εκμετάλλευσης του κτιρίου και πάντως το αργότερο σε έξη 
(6) μήνες μετά το τέλος των εργασιών επισκευής ή ανακατασκευής. 

7. Η δαπάνη που βαρύνει τον ιδιοκτήτη του ακινήτου και καταβάλλε¬ 
ται για λογαριασμό του από το δημόσιο βεβαιώνεται στο αρμόδιο δημό- 

σι ο ταμείο και εισπράττεται ως δημόσιο έσοδο, σύμφωνα με τις διατά¬ 
ξεις για την είσπραξη των δημοσίων εσόδων. Αν η δαπάνη καταβάλλε¬ 
ται από τον δήμο, ή την κοινότητα εισπράττεται με απλές βεβαιωτικές 
καταστάσεις σύμφωνα με τις διατάξεις για την είσπραξη των δημοσίων 
εσόδων. 

8. Κατά της πράξεως καταλογισμού χωρεί προσφυγή ενώπιον του 
κατά τόπον αρμοδίου διοικητικού Πρωτοδικείου του οποίου η απόφαση 
υπόκειται σε αναίρεση ενώπιον του Συμβουλίου της Επικράτειας. 

Άρθρο 5 

1. Σε περίπωση εκτέλεσης εργασιών κατά παράβαση των διατάξεων 

του παρόντος διατάγματος επιβάλλεται στον ιδιοκτήτη του ακινήτου 
πρόστιμο από 100.000 δρχ. έως 5.000.000 για καταστροφή χαρα¬ 
κτηριστικών αρχιτεκτονικών στοιχείων του κτιρίου ανάλογα με την 
έκταση της επέμβασης και κατά την αιτιολογημένη κρίση της.πολεοδο- 
μικής αρχής. Οι ίδιες κυρώσεις επιβάλλονται και για τις παραβάσεις 
των διατάξεων της παραγρ. 4 εδάφιο - α του άρθρου 32 τόυ ν. 1337/ 
1983. · 

2. Σε περίπτωση κατεδάφισης των κτιρίων του άρθρου 1 κατά παρά¬ 
βαση των διατάξεων του παρόντος, επιβάλλονται στον ιδιοκτήτη εκτός 
των κυρώσεων της προηγουμένης παραγράφου 1 και η ολική ανακατα- 
σκευή του κτιρίου σύμφωνα με τις υποδείξεις της αρμόδιας Επιτροπής 
Πολεοδομικού και Αρχιτεκτονικού Ελέγχου και κατόπιν άδειας της οι¬ 
κείας πολεοδομικής υπηρεσίας. 

3. Σε περίπτωση που χαρακτηρίζεται κτίριο ως διατηρητέο στο οποίο 
έχει γίνει επέμβαση (κατεδάφιση, αλλοίωση, κλπ.) σύμφωνα με νόμιμη 
άδεια, η αποκατάσταση του γίνεται με δαπάνη του Δημοσίου δήμου ή 
κοινότητας χωρίς να επιβάλλονται οι προβλεπόμενες από το άρθρο αυτό 
κυρώσεις στον ιδιοκτήτη. 

4. Τα πρόστιμα του παρόντος άρθρου βεβαιώνονται στο Δημόσιο Τα¬ 
μείο, εισπράττονται ως δημόσιο έσοδο και αποδίδονται ολόκληρα στο 
Ειδικό Ταμείο Εφαρμογής Ρυθμιστικών και Πολεοδομικών Σχεδίων 
(ΕΤΕΡΠΣ). 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ Γ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ 1208 . (3) 

Καθορισμός ορίων και όρων και περιορισμών δόμησης του οικισμού 

ΚΥΨΕΛΗ του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
' Εχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«Περί τρόπου καθορισμού ορίων οικισμών της χώρας μέχρι 2.000 κα¬ 
τοίκους, κατηγορίες αυτών και καθορισμός όρων και περιορισμών δό¬ 
μησής τους», όπως τροποποιήθηκε με το από 14.2.1987 Π. Δ/γμα 
(ΦΕΚ 133Δ/23.2.87). 

2. Τις προτάσεις των ιδιωτών μελετητών Μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων του υπόψη οι¬ 
κισμού. 

3. Το δελτίο αρχιτεκτονικής αναγνώρισης του οικισμού που συμπλη- 
' ρώθηκε από τους προαναφερόμενους μελετητές κατά τις υποδείξεις των 

σχετικών προδιαγραφών του ΥΧΟΠ. 

. 4. Τα πληθυσμιακά στοιχεία της τελευταίας απογραφής του Κράτους 
της Ε.Σ.Υ,Ε. 

5. Την από 29.3.1988 γνωμοδότηση του Συμβουλίου ΧΟΠ του Νο¬ 
μού όπως αυτή διατυπώνεται στο 8ο (όγδοο) πρακτικό του πράξη 2η 
(δεύτερη). 

6. Την αρ. 5/1986 απόφασή του Κοινοτικού Συμβουλίου της Κοινό¬ 
τητας Κυψέλης. 


7. Το έγγραφο Γ.29557/2769 οικ./8.4.1986 Υπουργείο ΠΕ.- 
ΧΩ.ΔΕ./Δ/νση Γ1-Γ3/Τμήμα Ομάδα χωριών. 

8. Την αριθ. οικ. 3106/20.6.1986 απόφαση Νομάρχη Ημαθίας 

«Καθορισμός μεγίστου επιτρεπόμενου ύψους κτισμάτων στους οικι¬ 
σμούς του Ν. Ημαθίας με εγκεκριμένο σχέδιο και με πληθυσμό κάτω 
των 5.000 κατοίκων». ' 

9. Τον Α.Ν. 314/1968 όπως τροποποιήθήκε και συμπληρώθηκε με 
το Ν.Δ. 1018/1971 και τους Ν. 1337/1983 και 1512/1985. 

10. Την αρ. Γ4δ/15883/1093/8.2.88 (ΦΕΚ 142/8/15.3.88) 

απόφαση του Υπουργού Προεδρίας της Κυβέρνησης και αναπληρωτή 
Υπουργού Περιβάλλοντος, Χωροταξίας και Δημοσίων Έργων, αποφα¬ 
σίζουμε: '* 

I. Κατατάσσουμε τον οικισμό ΚΥΨΕΛΗ στην κατηγορία στάσιμος, 
μεσαίος, αδιάφορος, συνεκτικός. 

11. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5.000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Εντός του υφισταμένου εγκεκριμένου ρυμοτομικού σχεδίου: 
α) Ελάχιστο πρόσωπο 13 Μ. 

Ελάχιστο εμβαδό 300 Μ2. 

Κατά παρέκκλιση θεωρούνται άρτια τα οικόπεδα που υπάγονται στις 
διατάξεις του από 25.8.1969 Β. Δ/τος (ΦΕΚ 164Δ/1969) του Ν. Δ/ 
τος 8/9.6.1973 (ΦΕΚ 124Α/1973), του άρθρου 25 του Ν. 1337/ 
1983 και του άρθρου 6 του Ν. 1577/1985 και έχουν τα αντίστοιχα 
ελάχιστα όρια που θέτουν οι διατάξεις .αυτών. 

β) Μέγιστο ποσοστό κάλυψης των οικοπέδων 70% της επιφάνειάς 
των με εφαρμογή των διατάξεων του Ν. 1577/1985. 
γ) Συντελεστής δόμησης 0,80. 
δ) Μέγιστο επιτρεπόμενο ύψος κτιρίων 9,00 Μ. 

Σε περίπτωση προσθήκης καθ’ ύψος σε υφιστάμενο κτίσμα επιτρέπε¬ 
ται η αύξηση του ύψους αυτού κατά 1,00 μ. ώστε να αποκτηθή το ελά¬ 
χιστα ελεύθερο ύψος ορόφου. 

Πάνω από το μέγιστο επιτρεπόμενο ύψος επιτρέπεται η κατασκευή 
στέγης ύψους το πολύ 2,00 Μ. 

ε) Δεν επιτρέπεται η κατασκευή ΡΙΕΟΤΙδ. 

^ Β. Εντός των ορίων που καθορίζονται με την παρούσα απόφαση και 
εκτός του εγκεκριμένου ρυμοτομικού σχεδίου του οικισμού ισχύουν τα 
εξής: 

α) Γενικοί όροι δόμησης: 

1. Οι γενικοί όροι δόμησης που προβλέπονται από το άρθρο 5 του 
από 24.4.1985 Π. Δ/τος (ΦΕΚ 181 Δ/1985) όπως τροποποιήθηκε με 
το από ,14.2.1987 Π. Δ/γμα (ΦΕΚ 133Δ/1987). 

2. Αρτιότητα γηπέδου 500 Μ2. 
β) Ειδικοί όροι δόμησης: 

1. Επιβολή στέγης στις περιπτώσεις: 
ι) Εξάντλησης συντελεστή δόμησης. 

ιι) Εξάντλησης ύψους ή αριθμού ορόφων. 

Μέγιστη επιτρεπόμενη κλίση της στέγης 40%. 

Μέγιστο επιτρεπόμενο ύψος στέγης 2,00 Μ υπεράνω του μεγίστου 
επιτρεπόμενου ύψους. 

Επιτρέπεται η χρήση οποιουδήποτε τύπου κεραμιδιών (Ελληνικά - 
Ρωμαϊκά - Γαλλικά). 

2. Επιτρέπεται η χρήση εξωτερικών χρωματισμών κατά την προτί¬ 
μηση του ιδιοκτήτη. 

3. Επιτρέπεται η κατασκευή κάθε είδους εξώστη (ανοικτός ακάλυ¬ 
πτος, ανοικτός καλυμένος, κλειστός, στοά, χαγιάτι) με σχέση προς τις 
αντίστοιχες όψεις 1:2. Κατά παρέκκλιση μπορεί κατόπιν εγκρίσεως της 
αρμόδιας ΕΠΑΕ να επιτραπεί κατασκευή μεγαλύτερου μήκους εξώστη. 

4. Επιτρέπεται στον ιδιοκτήτη η χρησιμοποίηση του υλικού κατα¬ 
σκευής στηθαίου κατά την δική του προτίμηση. 

5. Δεν τίθεται περιορισμός στην αναλογία των εξωτερικών ανοιγμά¬ 
των σε σχέση με τις αντίστοιχες όψεις. 

6. Δεν τίθεται περιορισμός στην επιλογή του τύπου και του υλικού κα¬ 
τασκευής της περίφραξης. 

γ. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Π.Δ/τος. 

δ 1. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ-ΠΕ Ν. Ημαθίας ώστε να εξασφαλίζεται η συνέχεια 
των υπαρχόντων κοινοχρήστων χώρων και η δημιουργία νέων κοινο¬ 
χρήστων χώρων σύμφωνα με τα οριζόμενα στις διατάξεις της παρ. 1 

του άρθρου 6 του από 24.4.1985 Π.Δτος «Τρόπος καθορισμού ορίων 
οικισμών της χώρας μέχρι 2000 κατοίκους, κατηγορίες αυτών και κα¬ 
θορισμός όρων και περιορισμών δόμησής τους», όπως τροποποιήθηκε 
με το από 14.2.87 Π.Δγμα. 

δ2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

ε. Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985), όπως τροποποιήθηκε με το από 14.2.87 
Π.Δγμα (ΦΕΚ 133Δ/23.2.87). 

Η παρούσα απόφαση να δημοσιευθεί στην Εφημερίδα της Κυβερνή- 
σεως και η ισχύς αρχίζει από την ημέρα δημοσίευσης. 

Μετά την δημοσίευσή της ακριβές αντίγραφο του διαγράμματος που 
την συνοδεύει να αναρτηθεί για (15) δέκα πέντε ημέρες στον πίνακα 
ανακοινώσεων του ΤΠ-ΠΕ Ν. Ημαθίας. 

Βέροια, 12 Απριλίου 1988 
Ο Νομάρχης 

ΑΝ. ΜΠΕΡΕΤΑΣ 

- ♦ - 

Αριθ. οικ. 1209 (4) 

Καθορισμός ορίων και όρων και περιορισμών δόμησης του οικισμού 
ΓΡΙΛΟΦΙΑ του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του από 24.4.1985 Π.Δτος (ΦΕΚ 181Δ/ 
3.5.1985) «Περί τρόπου καθορισμού ορίων οικισμών της χώρας μέ¬ 
χρι 2000 κατοίκους, κατηγορίες .αυτών και καθορισμός όρων και 
περιορισμών δόμησής τους», όπως τροποποιήθηκε με το από 
14.2.1987 Π.Δγμα (ΦΕΚ 133Δ/23.2.1987). 

2. Γις προτάσεις των ιδιωτώνμελετητών Μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων του υπόψη 
οικισμού. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερόμενους μελετητές κατά τις υποδείξεις 
των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της Ε.Σ.Τ.Ε. 

5. Την από 29.3.1988 γνωμοδότηση του Συμβουλίου ΧΟΠ του Νο¬ 
μού όπως αυτή διατυπώνεται στο 8ο (όγδοο) πρακτικό του πράξη 1η 
(πρώτη). 

6. Την αρ. 51/1986 απόφαση του Κοινοτικού Συμβουλίου της Κοι¬ 
νότητας ΑΓΚΑΘΙΑΣ. 

7. Το έγγραφο Γ.29557/2769οικ./8.4.1986/Υπουργείο ΠΕ.- 
ΧΩ.Δ.Ε./Δ/νση Γ1-Γ3/Τμήμα Ομάδα χωριών. 

8. Γην αρ. οικ. 3106/20.6.1986 απόφαση Νομάρχη Ημαθίας «Κα¬ 
θορισμός μεγίστου επιτρεπομένου ύψους κτισμάτων στους οικισμούς 
του Ν. Ημαθίας με εγκεκριμένο σχέδιο και με πληθυσμό κάτω των 
5000 κατοίκων», 

9.1 ον Α.Ν. 314/1968 όπως τροποποιήθηκε και συμπληρώθηκε με 
το Ν.Δ. 1018/1971 και τους Ν. 1337/1983 και 1512/ 
1985. 

10. Την αρ. Γ4δ/15883/1093/8.2.88 (ΦΕΚ 142/8/15.3.88) 

απόφαση του Υπουργού Προεδρίας της Κυβέρνησης και αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

I. Κατατάσσομε του οικισμό ΤΡΙΛΟΦΙΑ στην κατηγορία ΣΤΑΣΙ¬ 
ΜΟΣ - ΜΙΚΡΟΣ - ΑΔΙΑΦΟΡΟΣ - ΣΥΝΕΚΤΙΚΟΣ. 

11. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5000 που συνο¬ 
δεύει την παρούσα και αποτελεί αναπόσπαστο μέρος της. 

III. Καθορίζομε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Εντός του υφισταμένου εγκεκριμένου ρυμοτομικού σχεδίου: 
α. Ελάχιστο πρόσωπο 13Μ 
Ελάχιστο εμβαδόν 300 μΜ2 

Κατά παρέκκλιση θεωρούνται άρτια τα οικόπεδα που υπάγονται στις 
διατάξεις του από 25.8.1969 Β.Δτος (ΦΕΚ 164Δ/1969) του 


Ν.Δτος 8/9.6.1973 (ΦΕΚ 124Α/1973), του άρθρου 25 του Ν. 

1337/1983 και του άρθρου 6 του Ν. 1577/1985 και έχουν τα 

αντίστοιχα ελάχιστα όρια που θέτουν οι διατάξεις αυτών. 

β. Μέγιστο ποσοστό κάλυψης των οικοπέδων 70% της επιφάνειας 

των με εφαρμογή των διατάξεων του Ν. 1577/1985. 

γ. Συντελεστή δομήσεως 0,80. 

δ. Μέγιστο επιτρεπόμενο ύψος κτιρίων 9,00 Μ. 

Σε περίπτωση προσθήκης καθ’ ύψος σε υφιστάμενο κτίσμα επιτρέπε¬ 
ται η αύξηση του ύψους αυτού μέχρι 1,00 Μ ώστε να αποκτηθή το 
ελάχιστα ελεύθερο ύψος ορόφου. 

Πάνω από το μέγιστο επιτρεπόμενο ύψος επιτρέπεται η κατασκευή 

στέγης ύψους το πολύ 2,00 Μ. 

ε. Δεν επιτρέπεται η κατασκευή ΡΙΕΟΤΙ8. 

Β. Εντός των ορίων που .καθορίζονται με την παρούσα απόφαση και 
εκτός του εγκεκριμένου ρυμοτομικού σχεδίου του οικισμού ισχύουν 
τα εξής: 

α. Γενικοί όροι δόμησης: 

1. Οι γενικοί όροι δόμησης που προβλέπονται από το άρθρο 5 του 
από 24.4.1985 Π.Δτος (ΦΕΚ 181Δ/1985) όπως τροποποιήθηκε 
με το από 14.2.1987 ΓΙ.Δ/γμα (ΦΕΚ 133Δ/1987). 

2. Αρτιότητα γηπέδου 500 Μ2. 
β. Ειδικοί όροι δόμησης: 

1. Επιβολή στέγης στις περιπτώσεις: 
ι. Εξάντλησης, συντελεστή δόμησης. 

ιι. Εξάντλησης ύψους ή αριθμού ορόφων. 

Μέγιστη επιτρεπόμενη κλίση της στέγης 40%. 

Μέγιστο επιτρεπόμενο ύψος στέγης 2,00 Μ υπεράνω του μεγίστου 
επιτρεπομένου ύψους. 

Επιτρέπεται η χρήση οποιουδήποτε τύπου κεραμιδιών (Ελληνικά - 
Ρωμαϊκά - Γαλλικά). 

2. Επιτρέπεται η χρήση εξωτερικών χρωματισμών κατά την προτί¬ 
μηση του ιδιοκτήτη. 

3. Επιτρέπεται η κατασκευή κάθε είδους εξώστη (ανοικτός ακάλυ¬ 
πτος, ανοικτός καλυμένος, κλειστός, στοά, χαγιάτι) με σχέση προς 
τις αντίστοιχες όψεις 1:2. Κατά παρέκκλιση μπορεί κατόπιν εγκρϊ- 
σεως της αρμόδιας ΕΠΑΕ να επιτραπεί κατασκευή μεγαλύτερου μή¬ 
κους εξώστη. 

4. Επιτρέπεται στον ιδιοκτήτη η χρησιμοποίηση του υλικού κατα¬ 
σκευής στηθαίου κατά την δική του προτίμηση. 

5. Δεν τίθεται περιορισμός στην αναλογία των εξωτερικών ανοιγμά¬ 
των σε σχέση με τις αντίστοιχες όψεις. 

6. Δεν τίθεται περιορισμός στην επιλογή του τύπου και του υλικού κα¬ 
τασκευής της περίφραξης. 

γ. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Π.Δ/τος. 

δΐ. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ-ΠΕ Ν. Ημαθίας ώστε να εξασφαλίζεται η συνέ¬ 
χεια των υπαρχόντων κοινοχρήστων χώρων και η δημιουργία νέων 
κοινοχρήστων χώρων σύμφωνα με τα οριζόμενα στις διατάξεις της 
παρ. 1 του άρθρου 6 του από 24.4.1985 Π.Δτος «Τρόπος καθορι¬ 
σμού ορίων οικισμών της χώρας μέχρι 2000 κατοίκους, κατηγορίες 
αυτών και καθορισμός όρων και περιορισμών δόμησής τους», όπως 
τροποποιήθηκε με το από 14.2.87 Π.Δγμα. 

62. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

ε. Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985), όπως τροποποιήθηκε με το από 14.2.87 
Π.Δγμα (ΦΕΚ 133Δ/23.2.87). 

Η παρούσα απόφαση να δημοσιευθεί στην Εφημερίδα της Κυβερνή- 
σεως και η ισχύς της αρχίζει από την ημέρα δημοσίευσης. 

Μετά την δημοσίευσή της ακριβές αντίγραφο του διαγράμματος που 
την συνοδεύει να αναρτηθεί για (15) δέκα πέντε ημέρες στον πίνακα 
ανακοινώσεων του ΤΠ-ΠΕ Ν. Ημαθίας. 

Βέροια, 12 Απριλίου 1988 
Ο Νομάρχης 

ΑΝ. ΜΠΕΡΕΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


